Príloha č. 1 k uzneseniu NR SR zo .......... 2018 č. ............

**Zmena Legislatívnych pravidiel tvorby zákonov**

Legislatívne pravidlá tvorby zákonov schválené uznesením Národnej rady Slovenskej republiky z 18. decembra 1996 č. 519 v znení uznesenia Národnej rady Slovenskej republiky zo 6. novembra 2008 č. 1146 sa menia a dopĺňajú takto:

1. V čl. 8 sa slová „štátny rozpočet a rozpočty obcí“ nahrádzajú slovami „rozpočet verejnej správy“.
2. V čl. 9 ods. 2 sa slovo „piatich“ nahrádza slovom „dvoch“.
3. V čl. 9 ods. 3 sa číslovka „55“ nahrádza číslovkou „20“ a číslovka „5“ sa nahrádza číslovkou „2“.
4. V čl. 9 ods. 4 a 5 sa číslovka „5“ nahrádza číslovkou „2“.
5. Poznámky pod čiarou k odkazom 2, 4, 6, 7 a 8 znejú:

„2) Zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z.

4) § 5 ods. 5 a § 18 ods. 2 zákona č. 400/2015 Z. z.

6) § 21 zákona č. 400/2015 Z. z.

7) § 19 ods. 2 zákona č. 400/2015 Z. z.

8) § 33 ods. 1 a 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“.

1. V poznámke pod čiarou k odkazu 10 sa citácia „§ 3 ods. 1 zákona Národnej rady Slovenskej republiky č. 1/1993 Z. z.“ nahrádza citáciou „§ 19 ods. 1 zákona č. 400/2015 Z. z.“ a v poznámke pod čiarou k odkazu 11 sa citácia „§ 9 ods. 1 zákona Národnej rady Slovenskej republiky č. 1/1993 Z. z.“ nahrádza citáciou „§ 11 ods. 1 zákona č. 400/2015 Z. z.“.
2. V čl. 12 ods. 2 sa na konci pripája táto veta: „Kancelária zabezpečuje podpísanie schválených zákonov ústavnými činiteľmi v počte 3 výtlačkov.“.
3. V čl. 12 ods. 3 sa nad slovo „kancelária“ umiestňuje odkaz 12.

Poznámka pod čiarou k odkazu 12 znie:

„12) § 21 ods. 1 písm. a) a ods. 2 zákona č. 400/2015 Z. z.“.

1. Príloha č. 1 znie:

**„DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**:

2. **Názov návrhu zákona**:

3. **Predmet návrhu zákona je – nie je upravený v práve Európskej únie**:

a) v primárnom práve (uviesť názov zmluvy a číslo článku),

b) v sekundárnom práve (uviesť druh, inštitúciu, číslo, názov a dátum vydania právneho aktu vzťahujúceho sa na upravovanú problematiku),

c) v judikatúre Súdneho dvora Európskej únie (uviesť číslo a označenie relevantného rozhodnutia a stručne jeho výrok alebo relevantné právne vety).

4. **Záväzky Slovenskej republiky vo vzťahu k Európskej únii**:

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy,

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav.

5. **Návrh zákona je zlučiteľný s právom Európskej únie**:

a) úplne (ak je právny akt prebraný náležite, t. j. v zodpovedajúcej právnej forme, včas, v celom rozsahu a správne),

b) čiastočne (uviesť dôvody, predpokladaný termín a spôsob dosiahnutia úplného súladu),

c) ak nie je, uviesť dôvody, predpokladaný termín a spôsob dosiahnutia úplného súladu.

Ak predmet návrhu zákona nie je v práve Európskej únie upravený, body 4 a 5 sa nevypĺňajú.“.

1. V prílohe č. 2 bode 25 sa slovo „Sk“ nahrádza slovom „eur“.